CELEX: 32007R1579
Language: sk
Date: 2007-12-20 00:00:00
Title: Nariadenie Rady (ES) č. 1579/2007 z  20. decembra 2007 , ktorým sa na rok 2008 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné v Čiernom mori

29.12.2007   
            
            
               SK
            
            
               Úradný vestník Európskej únie
            
            
               L 346/1
            
         
      NARIADENIE RADY (ES) č. 1579/2007
   z 20. decembra 2007,
   ktorým sa na rok 2008 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné v Čiernom mori
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 20,
   so zreteľom na nariadenie Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok (2), a najmä na jeho článok 2,
   so zreteľom na návrh Komisie,
   keďže:
   
               (1)
            
            
               Podľa článku 4 nariadenia (ES) č. 2371/2002 Rada prijíma opatrenia potrebné na zabezpečenie prístupu do zón a k zdrojom a trvalo udržateľné vykonávanie rybolovných činností pri zohľadnení dostupného vedeckého odporúčania, a najmä správy vypracovanej Vedeckým, technickým a hospodárskym výborom pre rybné hospodárstvo.
            
         
               (2)
            
            
               Podľa článku 20 nariadenia (ES) č. 2371/2002 Rada stanovuje rybolovné možnosti podľa oblasti rybolovu alebo skupiny oblastí rybolovu a rozdelenie týchto možností medzi členské štáty.
            
         
               (3)
            
            
               S cieľom zabezpečiť účinné riadenie rybolovných možností by sa mali stanoviť konkrétne podmienky, za ktorých rybolov prebieha.
            
         
               (4)
            
            
               V článku 3 nariadenia (ES) č. 2371/2002 sú vymedzené pojmy, ktoré sú dôležité z hľadiska rozdeľovania rybolovných možností.
            
         
               (5)
            
            
               V súlade s článkom 2 nariadenia Rady (ES) č. 847/96 sa musia určiť populácie, ktoré podliehajú jednotlivým opatreniam uvedeným v spomenutom nariadení.
            
         
               (6)
            
            
               S cieľom prispieť k ochrane populácií rýb by sa v roku 2008 mali implementovať určité doplňujúce opatrenia týkajúce sa technických podmienok rybolovu.
            
         
               (7)
            
            
               Rybolovné možnosti by sa mali využívať v súlade s právnymi predpismi Spoločenstva pre danú oblasť, a najmä s nariadením Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (3), a nariadením Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (4).
            
         
               (8)
            
            
               So zreteľom na to, že v členskom štáte, v ktorom sa pred nadobudnutím účinnosti tohto nariadenia tradične používali na lov kambaly veľkej siete s veľkosťou ôk menšou ako 200 mm, a s cieľom umožniť patričné prispôsobenie sa technickým opatreniam zavedeným týmto nariadením sa tomuto členskému povoľuje loviť kambalu veľkú pomocou sietí s minimálnou veľkosťou ôk najmenej 180 mm.
            
         
               (9)
            
            
               Vzhľadom na naliehavosť tejto záležitosti je dôležité udeliť výnimku zo šesťtýždňového obdobia uvedenú v časti I bode 3 Protokolu o úlohe národných parlamentov v Európskej únii pripojeného k Zmluve o Európskej únii a k zmluvám o založení Európskych spoločenstiev,
            
         PRIJALA TOTO NARIADENIE:
   KAPITOLA I
   PREDMET ÚPRAVY, ROZSAH PÔSOBNOSTI A VYMEDZENIE POJMOV
   Článok 1
   Predmet úpravy
   V tomto nariadení sa stanovujú rybolovné možnosti na rok 2008 pre určité populácie rýb a skupiny populácií rýb v Čiernom mori a súvisiace podmienky, za ktorých sa môžu tieto rybolovné možnosti využívať.
   Článok 2
   Rozsah pôsobnosti
   1.   Toto nariadenie sa vzťahuje na rybárske plavidlá Spoločenstva (plavidlá Spoločenstva) pôsobiace v Čiernom mori.
   2.   Odchylne od odseku 1 sa toto nariadenie neuplatňuje na rybolovné operácie, ktoré sa vykonávajú len na účely vedeckého skúmania, ktoré sa vykonávajú s povolením a v rámci právomoci dotknutého členského štátu a o ktorých boli Komisia a členský štát, vo vodách ktorého sa výskum vykonáva, vopred informované.
   Článok 3
   Vymedzenie pojmov
   Okrem vymedzenia pojmov ustanoveného v článku 3 nariadenia (ES) č. 2371/2002 sa na účely tohto nariadenia uplatňuje toto vymedzenie pojmov:
   
               a)
            
            
               „GFCM“ je Generálna komisia pre rybárstvo v Stredomorí;
            
         
               b)
            
            
               „Čierne more“ je geografická podoblasť definovaná v rezolúcii GFCM/31/2007/2;
            
         
               c)
            
            
               „celkový prípustný výlov (TAC)“ je množstvo, ktoré možno z každej populácie uloviť každý rok;
            
         
               d)
            
            
               „kvóta“ je podiel z TAC pridelený Spoločenstvu, členskému štátu alebo tretej krajine.
            
         KAPITOLA II
   RYBOLOVNÉ MOŽNOSTI A SÚVISIACE PODMIENKY
   Článok 4
   Obmedzenia výlovu a prideľovanie
   Obmedzenia výlovu, prideľovanie týchto obmedzení členským štátom a dodatočné podmienky v súlade s článkom 2 nariadenia (ES) č. 847/96 sú stanovené v prílohe I k tomuto nariadeniu.
   Článok 5
   Osobitné ustanovenia o prideľovaní
   Prideľovaním obmedzení výlovu členským štátom, ktoré je stanovené v prílohe I, nie sú dotknuté:
   
               a)
            
            
               výmeny vykonané podľa článku 20 ods. 5 nariadenia (ES) č. 2371/2002;
            
         
               b)
            
            
               prerozdelenia podľa článku 21 ods. 4, článku 23 ods. 1 a článku 32 ods. 2 nariadenia (EHS) č. 2847/93 a článku 23 ods. 4 druhého pododseku nariadenia (ES) č. 2371/2002;
            
         
               c)
            
            
               dodatočné vykládky povolené podľa článku 3 nariadenia (ES) č. 847/96;
            
         
               d)
            
            
               množstvá odpočítané podľa článku 5 nariadenia (ES) č. 847/96 a článku 23 ods. 4 prvého pododseku nariadenia (ES) č. 2371/2002.
            
         Článok 6
   Podmienky pre úlovky a vedľajšie úlovky
   1.   Ryby z populácií, pre ktoré sú stanovené obmedzenia výlovu, sa ponechávajú na palube alebo vykladajú, len ak tieto úlovky ulovili plavidlá členského štátu, ktorý je držiteľom kvóty a táto kvóta ešte nie je vyčerpaná.
   2.   Všetky vykládky sa započítavajú do kvóty alebo ak podiel Spoločenstva nebol pridelený členským štátom formou kvót, do podielu Spoločenstva.
   Článok 7
   Prechodné technické opatrenia
   Prechodné technické opatrenia sa ustanovujú v prílohe II.
   KAPITOLA III
   ZÁVEREČNÉ USTANOVENIA
   Článok 8
   Zasielanie údajov
   Keď členské štáty podľa článku 15 ods. 1 nariadenia (EHS) č. 2847/93 zasielajú Komisii údaje, ktoré sa týkajú vykládok množstiev ulovených populácií, používajú pri tom kódy populácií stanovené v prílohe I k tomuto nariadeniu.
   Článok 9
   Nadobudnutie účinnosti
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2007
      
         
            Za Radu
         
         
            predseda
         
         F. NUNES CORREIA
         
      
   
   
      (1)  Ú. v. ES L 358, 31.12.2002, s. 59. Nariadenie zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1).
   
      (2)  Ú. v. ES L 115, 9.5.1996, s. 3.
   
      (3)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 9).
   
      (4)  Ú. v. ES L 125, 27.4.1998, s. 1. Nariadenie naposledy zmenené a doplnené nariadením (ES) č. 2166/2005 (Ú. v. EÚ L 345, 28.12.2005, s. 5).
   
      PRÍLOHA I
      Obmedzenia výlovu a súvisiace podmienky medziročného riadenia obmedzení výlovu, ktoré sa vzťahujú na plavidlá Spoločenstva v oblastiach, v ktorých existujú obmedzenia výlovu podľa druhov a podľa oblasti
      Tieto tabuľky obsahujú TAC a kvóty (v tonách živej hmotnosti, ak nie je uvedené inak) podľa populácie, rozdelenie medzi členské štáty a súvisiace podmienky medziročného riadenia kvót.
      V každej oblasti sa populácie rýb uvádzajú podľa abecedného poradia latinských názvov druhov. Na účely týchto tabuliek sa používajú tieto kódy jednotlivých druhov:
      
                  Vedecký názov
               
               
                  Trojmiestny alfabetický kód
               
               
                  Bežný názov
               
            
                  
                     Psetta maxima
                  
               
               
                  TUR
               
               
                  kambala veľká
               
            
                  
                     Sprattus sprattus
                  
               
               
                  SPR
               
               
                  šprota severná
               
            
         
      
                  
                              Druh
                           
                           
                              :
                           
                           
                              kambala veľká
                              
                                 Psetta maxima
                              
                           
                        
               
                  
                              Zóna
                           
                           
                              :
                           
                           
                              Čierne more
                           
                        
            
                  Bulharsko
               
               
                  50
               
               
                  
                     Preventívny TAC
                  
                  
                     Článok 3 nariadenia (ES) č. 847/96 sa neuplatňuje.
                  
                  
                     Článok 4 nariadenia (ES) č. 847/96 sa neuplatňuje.
                  
                  
                     Uplatňuje sa článok 5 nariadenia (ES) č. 847/96.
                  
               
            
                  Rumunsko
               
               
                  50
               
            
                  ES
               
               
                  100
               
            
                  TAC
               
               
                  neuvádza sa
               
            
         
      
                  
                              Druh
                           
                           
                              :
                           
                           
                              šprota severná
                              
                                 Sprattus sprattus
                              
                           
                        
               
                  
                              Zóna
                           
                           
                              :
                           
                           
                              Čierne more
                           
                        
            
                  ES
               
               
                  15 000 (1)
                  
               
               
                  
                     Preventívny TAC
                  
                  
                     Uplatňuje sa článok 3 nariadenia (ES) č. 847/96.
                  
                  
                     Článok 4 nariadenia (ES) č. 847/96 sa neuplatňuje.
                  
                  
                     Uplatňuje sa článok 5 nariadenia (ES) č. 847/96.
                  
               
            
                  TAC
               
               
                  neuvádza sa
               
            
         (1)  Loviť možno výlučne plavidlami plaviacimi sa pod vlajkou Bulharska alebo Rumunska.
   
   
      PRÍLOHA II
      PRECHODNÉ TECHNICKÉ OPATRENIA
      
                  1.
               
               
                  Pre kambalu veľkú sa nepovoľujú žiadne rybolovné činnosti od 15. apríla do 15. júna vo vodách Spoločenstva v Čiernom mori.
               
            
                  2.
               
               
                  V členskom štáte, v ktorom bola pred nadobudnutím účinnosti tohto nariadenia minimálna povolená veľkosť ôk pre siete používané na lov kambaly veľkej menšia ako 200 mm, sa môžu na lov kambaly veľkej používať siete s minimálnou veľkosťou ôk najmenej 180 mm.
               
            
                  3.
               
               
                  Minimálna veľkosť kambaly veľkej pri vykládke je najmenej 45 cm celkovej dĺžky meranej v súlade s článkom 18 nariadenia (ES) č. 850/98.